মুখ্যমন্ত্রীকে আইনি লড়াইয়ের হুঁশিয়ারি শুভেন্দু অধিকারীর!

ওয়েব ডেস্ক : মুখ্যমন্ত্রী মমতা বন্দ্যোপাধ্যায়কে (Mamata Banerjee) আইনি লড়াইয়ের হুঁশিয়ারি দিলেন রাজ্যের বিরোধী দলনেতা শুভেন্দু অধিকারী (Suvendu Adhikari)। সম্প্রতি মুখ্যমন্ত্রী কিছু মন্তব্য করেছিলেন। আর তাঁর প্রমাণ চেয়ে আইনজীবী মারফত মমতাকে একটি মানহানির নোটিস পাঠিয়েছিলেন শুভেন্দু। কেন এমন মন্তব্য করা হয়েছে, তার প্রমাণ দেওয়ার জন্য ৭২ ঘন্টা সময়ও দিয়েছিলেন তিনি। সেই সময় শেষ হয়েছে। তার পরেই এবার সমাজমাধ্যমে মুখ্যমন্ত্রীর বিরুদ্ধে এ নিয়ে আইনি লড়াইয়ের হুঁশিয়ারি দিলেন রাজ্যের বিরোধী দলনেতা।

সমাজমাধ্যমে শুভেন্দু লিখেছেন, “মমতা বন্দ্যোপাধ্যায় (Mamata Banerjee) এখন দিশেহারা অবস্থায় আছেন বলে মনে হচ্ছে। আমার পক্ষ থেকে পাঠানো মানহানির নোটিসে (Defamation notice) মমতা বন্দ্যোপাধ্যায়কে যে সময় দেওয়া হয়েছিল তা এখন অতিক্রান্ত হয়েছে এবং তিনি কোনো উপায় খুঁজে না পেয়ে উত্তর দেওয়া থেকে বিরত থেকেছেন।”

আরও খবর : বিবি গাঙ্গুলি স্ট্রিটে ভয়াবহ আগুন, ঘটনাস্থলে দমকলের ৮টি ইঞ্জিন, ধোঁয়ায় ঢাকল এলাকা

সঙ্গে লিখেছেন, “মুখ্যমন্ত্রী তাঁর আচরণের মাধ্যমে স্পষ্ট করে দিয়েছেন যে, কয়লা কেলেঙ্কারিতে আমার জড়িত থাকার যে কাল্পনিক অভিযোগ তিনি করেছিলেন, তা ছিল তাঁর মস্তিষ্কপ্রসূত। আদালতে আইনি পরিণতির মুখোমুখি হওয়ার জন্য প্রস্তুত হোন। মমতা বন্দ্যোপাধ্যায়, এবার আপনার সঙ্গে আদালতে দেখা হবে।”

প্রসঙ্গত, গত বৃহস্পতিবার ও শুক্রবার বেশ কিছু মন্তব্য করেছিলেন মমতা। তাতেও আপত্তি জানিয়ে মুখ্যমন্ত্রীর বিরুদ্ধে গত শুক্রবার আইজীবী মারফত মানহানির নোটিস পাঠিয়েছিলেন শুভেন্দু (Suvendu Adhikari)। তাতে রাজ্যের বিরোধী দলনেতা অভিযোগ করেছিলেন, কোনও এক কয়লা দুর্নীতির সঙ্গে শুভেন্দু এবং কেন্দ্রীয় স্বরাষ্ট্রমন্ত্রী অমিত শাহ যুক্ত রয়েছেন! তেমনটাই নাকি ইঙ্গিত করেছিলেন মমতা। সেই কারণে প্রামাণ্য নথিও চেয়ে ওই নোটিস পাঠানো হয়েছিল। তবে সেই সময় শেষ হয়েছে। ফলে এবার আইনি লড়াইয়ের হুঁশিয়ারি দিলেন রাজ্যের বিরোধী দলনেতা শুভেন্দু অধিকারী।